ರೋಹಿತ್ ಟೆಸ್ಟ್ ಕ್ಯಾಪ್ಟನ್ ಆಗಲಿ.. ಹಿಟ್ಮ್ಯಾನ್ಗೆ ಟೀಂ ಇಂಡಿಯಾ ಮಾಜಿ ನಾಯಕ ಫುಲ್ ಸಪೋರ್ಟ್ ವಿರಾಟ್ ಕೊಹ್ಲಿಯಿಂದ ಖಾಲಿಯಾಗಿರೋ ಭಾರತ ಟೆಸ್ಟ್ ತಂಡದ ನಾಯಕತ್ವ ಯಾರಿಗೆ ನೀಡಬೇಕು ಎಂಬ ಚರ್ಚೆ ಜೋರಾಗಿದೆ. ಇದರ ನಡುವೆ ಹಲವರು ರೋಹಿತ್ ಶರ್ಮಾಗೆ ಟೆಸ್ಟ್ ತಂಡದ ನಾಯಕತ್ವ ನೀಡಬೇಕೆಂದು ಆಗ್ರಹಿಸಿದ್ದಾರೆ. ಈ ಸಾಲಿಗೆ ಮೊಹಮ್ಮದ್ ಅಝರುದ್ದೀನ್ ಸೇರ್ಪಡೆಯಾಗಿದ್ದಾರೆ. ಹೌದು, ಕೊಹ್ಲಿ ರಾಜೀನಾಮೆ ಬಳಿಕ ತೆರವಾಗಿರೋ ಟೀಂ ಇಂಡಿಯಾ ಟೆಸ್ಟ್ ಕ್ಯಾಪ್ಟನ್ ಸ್ಥಾನಕ್ಕೆ ರೋಹಿತ್ ಶರ್ಮಾ ಆಯ್ಕೆಯಾಗಲಿ ಎಂದು ಮಾಜಿ ನಾಯಕ ಮೊಹಮ್ಮದ್ ಅಝರುದ್ದೀನ್ ಸಲಹೆ ನೀಡಿದ್ದಾರೆ. ಈ ಸಂಬಂಧ ಮಾತಾಡಿದ ಅಝರುದ್ದೀನ್, ಎಲ್ಲಾ ಮಾದರಿ ಕ್ರಿಕೆಟ್ನಲ್ಲೂ ರೋಹಿತ್ ನಂ.1 ಆಟಗಾರ. ಯಾವುದೇ ಕಾರಣಕ್ಕೂ ಅನುಭವ ಇಲ್ಲದ ಆಟಗಾರರನ್ನು ಆಯ್ಕೆ ಮಾಡಬೇಡಿ. ಬದಲಿಗೆ 56 ವರ್ಷ ಅನುಭವ ಇರೋ ರೋಹಿತ್ಗೆ ಈ ಸ್ಥಾನ ಕೊಡಿ ಎಂದಿದ್ದಾರೆ. ರೋಹಿತ್ ಶರ್ಮಾ ಅತ್ಯುತ್ತಮ ಆಟಗಾರ. ಅವರು ಅತ್ಯುತ್ತಮ ನಾಯಕ ಕೂಡ ಆಗಬಲ್ಲರು. ಮುಂದಿನ ಎರಡು ಅಥವಾ ಮೂರು ವರ್ಷಗಳ ಕಾಲ ರೋಹಿತ್ ಕ್ರಿಕೆಟ್ ಆಡಬಹುದು. ಇದಕ್ಕಿಂತಲೂ ಹೆಚ್ಚಿನ ಸಮಯ ಕ್ರಿಕೆಟ್ ಆಡೋದಾದ್ರೆ ರೋಹಿತ್ಗೆ ಫಿಟ್ನೆಸ್ ಅವಶ್ಯಕ ಎಂದರು.